**KRITERIJI ZA IZKAZOVANJE POMEMBNEJŠIH DOSEŽKOV DELOVANJA DRUŠTVA,**

**DA DELUJE V JAVNEM INTERESU**

**PODROČJE VOJNI VETERANI** (2 čl. Pravilnika o določitvi kriterijev za izkazovanje pomembnejših dosežkov delovanja društva za podelitev statusa društva v javnem interesu na področju vojnih veteranov, Ur.l. RS št 5/15):

* spodbujanje in razvijanje domoljubja, ohranjanje spomina na dejanja povezana z nacionalno samobitnostjo, obrambo nacionalnega ozemlja in samostojnosti;
* organiziranje različnih spominskih dogodkov iz slovenske zgodovine;
* organiziranje različnih oblik srečanj z javnostmi;
* izdajanje ali objavljanje člankov in publikacij ter seznanjanje javnosti s področji delovanja društva v drugih primerljivih medijskih oblikah;
* izobraževanje in osveščanje ter izvajanje mirovnega poslanstva;
* zagotavljanje prenosa pomena dogodkov iz slovenske zgodovine za mednarodno skupnost in delovanje v mednarodnih organizacijah;
* prejem priznanja ali nagrade za delo na državni ali mednarodni ravni.

**PODROČJE OBRAMBA** (3 čl. Pravilnika o določitvi kriterijev za izkazovanje pomembnejših dosežkov delovanja društva za podelitev statusa društva v javnem interesu na področju obrambe, Ur.l.RS št. 97/12):

* ohranjanje spomina na dejanja, povezana z nacionalno samobitnostjo, obrambo nacionalnega ozemlja ali samostojnosti;
* spodbujanje in razvijanje domoljubja, domovinske zavesti, vojaške tradicije in drugih vrednot, ki so povezane z nacionalno varnostnimi interesi oziroma poslanstvi Slovenske vojske;
* sodelovanje pri uresničevanju vojaških, obrambnih, nacionalno varnostnih ali drugih interesov na obrambnem področju;
* opravljanje dejavnosti, ki je neposrednega pomena tudi za delovanje Slovenske vojske;
* sodelovanje pri usposabljanju mladih in sodelovanje pri aktivnostih, ki so pomembne tudi za delovanje vojaške strateške rezerve;
* krepitev ugleda države in zaupanja v Slovensko vojsko;
* prispevanje k razvoju področja, na katerem društvo deluje z vidika obrambnih vsebin s tem, da izvaja promocijo ali širi strokovno znanje z izobraževanjem in vzgojo oziroma prispeva k razvoju področja na drug primerljiv način;
* prispevanje k povezovanju obrambnih struktur, medgeneracijskemu razumevanju in sožitju, z različnimi oblikami prostovoljskega dela zaposlenih in nekdanjih delavcev Ministrstva za obrambo;
* sodelovanje pri oblikovanju predpisov na obrambnem področju;
* izdajanje strokovne literature, povezane z obrambnim področjem.